Diari Oficial de la Generalitat Valenciana


Sumari del DOGV 5188, del 31-01-2006 (2006/517)

Informació pública del programa per al desenvolupament de l'actuació integrada de la unitat d'execució R-26 (sector P-R 26) del PGOU d'Ibi.
-------------------------------------------------------------------------------------------------------------------------------------------

### Dades del document

Número de DOGV
:   5188

Data del DOGV
:   31-01-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/517


Organisme emissor
:   Ajuntament d'Ibi

Tipus de document
:   Anunci

Informació pública del programa per al desenvolupament de l'actuació integrada de la unitat d'execució R-26 (sector P-R 26) del PGOU d'Ibi. [2006/M517]  
En compliment de la Resolució del tinent d'alcalde delegat de l'Àrea d'Urbanisme, Obres i Servicis Públics, de data 20 de desembre de 2005, se sotmet a informació pública el programa d'actuació integrada de la unitat d'execució UE R-26 del PGOU d'Ibi:  
«Ha tingut entrada en este Ajuntament programa per al desenvolupament de l'actuació integrada de la unitat d'execució R-26 (sector PR 26) del Pla General d'Ordenació Urbana d'Ibi, que conté avantprojecte d'urbanització i pla parcial modificatiu de l'ordenació estructural, presentat per la mercantil Promociones Toplabi, SL.  
Vist l'article 45 i següents, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i fent ús de les atribucions delegades per Decret de l'Alcaldia de data 4 de març de 2005, resolc:  
Primer  
Sotmetre a informació pública el programa per al desenvolupament de l'actuació integrada de la unitat d'execució R-26 (sector P-R 26) del PGOU d'Ibi, presentat per la mercantil Promociones Toplabi, SA.  
Segon  
La informació pública s'anunciarà mitjançant un edicte publicat en el periòdic El Mundo i en el Diari Oficial de la Generalitat Valenciana. La dita informació pública té caràcter de simultani al concurs públic per a la selecció de l'urbanitzador, i es podran presentar alternatives i al·legacions durant 20 dies comptats des de la publicació de l'edicte en el Diari Oficial de la Generalitat Valenciana, amb l'avís previ als titulars cadastrals al seu domicili fiscal.  
Tercer  
Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.  
Quart  
Si durant els 10 primers dies d'informació pública alguna persona es compromet a presentar una alternativa tècnica substancialment diferent de la inicial i presta caució d'això, els anteriors terminis es prorrogaran per 20 dies addicionals, s'anunciarà la dita pròrroga al tauler d'anuncis de l'Ajuntament i es comunicarà als qui, per desconéixer-la, presenten pliques prematurament.  
Cinqué  
L'acte d'obertura de pliques es realitzarà en la data hàbil següent a la conclusió del termini de presentar-les.  
Sisé  
L'expedient podrà consultar-se al Departament d'Urbanisme d'este Ajuntament, siti al carrer de les Eres, 63, els dies laborables, de 09.00 a 14.00 hores.  
Seté  
Concloses les anteriors operacions i una vegada emés l'oportú informe tècnic, l'Ajuntament en Ple podrà aprovar provisionalment un programa definint els seus continguts, per elecció d'una alternativa tècnica i una proposició d'entre les presentades, amb les modificacions parcials que estime oportunes. En el mateix acte podrà adjudicar, motivadament, l'execució del programa aprovat a favor de qui haguera formulat una proposició juridicoeconòmica i assumit l'alternativa tècnica més adequada per a executar l'actuació.»  
Cosa que es fa pública als efectes del que disposa l'article 46.3 de la Llei 6/1994, de 15 de novembre, Reguladora de l'Activitat Urbanística.  
Ibi, 29 de desembre de 2005.. El tinent d'alcalde: José M. Campoy Sánchez.